Geheime opleiding van swart jeugkrygsmag in plakkerskampe
Gelofteland het verlede jaar berig oor die opleiding van swart jeugdiges en hoe hulle gewerf word onder die vaandel dat dit niks met militêre opleiding te make het nie maar eerder 'n kulturele grondslag het. Dit was verlede jaar reeds bekend dat daar genoegsame vergoeding aan die rekrute betaal word wat die werwing 'n groot sukses gemaak het. Nou het PRAAG vandeesweek inligting bekom dat 'n geheime krygsmag van swart jeugdiges in plakkerskampe rondom Johannesburg gerekruteer en opgelei word waarna die lede van die krygsmag 'n maandelikse loon van R2200 in kontant uitbetaal word vanuit staatsvoertuie met regeringsregistrasienommers. Hierdie inligting moet nie ligtelik geneem word nie - daar is vandeesweek ook opgemerk dat 'n splinternuwe militêre t90 tenk uit Rusland in Suid-Afrika aangekom het. Hierdie is van die bes-toegeruste radar-wapentuig om oorlog mee te voer.
As ons in aanmerking neem dat hier volgens die ANC tans geen oorlog in ons land is nie, moet gevra word waarom hierdie uiters duur oorlogtuig(e) aangekoop is en wat die ANC daarmee beoog.